Pakuotės lapelis: informacija vartotojui

Donepezil Orion 5 mg plėvele dengtos tabletės
Donepezil Orion 10 mg plėvele dengtos tabletės
donepezilo hidrochloridas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jei kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.


Apie ką rašoma šiame lapelyje?

[bookmark: _Toc129243139][bookmark: _Toc129243264]1.	Kas yra Donepezil Orion ir kam jis vartojamas

Donepezil Orion (donepezilo hidrochloridas) priklauso vaistų, vadinamų acetilcholinesterazės inhibitoriais, grupei. Smegenyse donepezilas didina medžiagos acetilcholino, susijusio su atminties funkcija, koncentraciją, kadangi laipsniškai slopina acetilcholino skilimą.

Jis skiriamas žmonėms, kuriems diagnozuota lengva ar vidutinio sunkumo Alzheimerio (Alzheimer) liga (lėtinė psichikos liga), demencijos (racionalaus elgesio sutrikimo) simptomams gydyti. Šie simptomai susiję su sustiprėjusiu atminties netekimu, sumišimu ir elgesio sutrikimu. Kenčiantys nuo Alzheimerio (Alzheimer) ligos junta, kad kasdienė normali veikla tampa vis sunkesnė ir sunkesnė.

Donepezil Orion gali vartoti tik suaugę pacientai.


[bookmark: _Toc129243140][bookmark: _Toc129243265]2.	Kas žinotina prieš vartojant Donepezil Orion

[bookmark: _Toc129243141][bookmark: _Toc129243266]Donepezil Orion vartoti draudžiama
· jeigu yra alergija donepezilo hidrochloridui, piperidino dariniams arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Donepezil Orion, jeigu Jums anksčiau buvo arba šiuo metu yra:
· skrandžio ar dvylikapirštės žarnos opa;
· traukulių (priepuolių) ar konvulsijų;
· širdies sutrikimas (pvz., nereguliarus arba labai sulėtėjęs širdies plakimas, širdies nepakankamumas, miokardo infarktas);
· širdies sutrikimas, vadinamas QT intervalo pailgėjimu, arba Jums praeityje buvo diagnozuoti tam tikri širdies ritmo sutrikimai, vadinami verpstine skilvelių tachikardija (Torsade de Pointes), arba kam nors iš Jūsų šeimos narių diagnozuotas QT intervalo pailgėjimas;
· sumažėjęs magnio arba kalio kiekis kraujyje;
· astma (dusulys) arba kita lėtinė plaučių liga;
· bet kokių kepenų sutrikimų arba hepatitas;
· sunku šlapintis arba vidutinio sunkumo inkstų liga.
Taip pat pasakykite gydytojui, jei esate nėščia arba manote, kad galite būti nėščia.
Jeigu Donepezil Orion vartojimo metu Jums atsirado bent viena iš anksčiau išvardytų būklių, pasakykite gydytojui arba vaistininkui.

Kiti vaistai ir Donepezil Orion
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Jeigu kartu su Donepezil Orion vartojate bet kurių iš toliau išvardytų vaistų, visada pasakykite gydytojui arba vaistininkui:
· [bookmark: _Hlk89942773]vaistų nuo širdies ritmo sutrikimų, pvz., amjodarono, sotalolio;
· vaistų nuo depresijos, pvz., citalopramo, escitalopramo, amitriptilino, fluoksetino;
· vaistų nuo psichozės, pvz., pimozido, sertindolo, ziprazidono;
· vaistų nuo bakterinių infekcijų, pvz., klaritromicino, eritromicino, levofloksacino, moksifloksacino, rifampicino;
· priešgrybelinių vaistų, pvz., ketokonazolo;
· kitų vaistų nuo Alzheimerio ligos, pvz., galantamino;
· skausmą malšinančių vaistų arba vaistų nuo sąnarių uždegimo, pvz., aspirino, nesteroidinių vaistų nuo uždegimo (NVNU), pvz., ibuprofeno arba diklofenako natrio druskos;
· anticholinerginių vaistų, pvz., tolterodino;
· prieštraukulinių vaistų, pvz., fenitoino, karbamazepino;
· vaistų širdies ligai gydyti, pvz., chinidiną, beta adrenoblokatorių (propranololį ir atenololį);
· raumenis atpalaiduojančių vaistų, pvz., diazepamo, sukcinilcholino;
· bendrųjų anestetikų;
· be recepto įsigyjamų vaistų, pvz., vaistažolių preparatų.

Jeigu Jums bus atliekama operacija ir operuojant reikės bendrinės nejautros (narkozės), pasakykite gydytojui ir gydytojui anesteziologui, kad vartojate Donepezil Orion, nes šis vaistas gali turėti įtakos anestetiko kiekiui, kurio reikės.

Pacientams, sergantiems inkstų liga, nesunkia ar vidutinio sunkumo kepenų liga, Donepezil Orion vartoti galima. Jei sergate inkstų arba kepenų liga, pirmiausiai apie tai pasakykite gydytojui. Pacientams, sergantiems sunkia kepenų liga, Donepezil Orion vartoti negalima.

Donepezil Orion vartojimas su maistu, gėrimais ir alkoholiu
Donepezil Orion reikia vartoti užsigeriant skysčiu (stikline vandens). Maistas vaisto poveikio neveikia. 

Alkoholis
Vartojant Donepezil Orion alkoholio reikėtų nevartoti, nes jis gali keisti donepezilo poveikį. 

Nėštumas, žindymo laikotarpis ir vaisingumas
Donepezil Orion nėščioms moterims vartoti nerekomenduojama.
Kūdikio maitinimo krūtimi laikotarpiu Donepezil Orion vartoti negalima.
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Vairavimas ir mechanizmų valdymas
Alzheimerio (Alzheimer) liga gali sutrikdyti Jūsų gebėjimą vairuoti ir valdyti mechanizmus, taigi šia veikla Jums užsiimti negalima, nebent gydytojas Jums pasakys, kad tai yra saugu. Be to, šis vaistas gali sukelti nuovargį, galvos svaigimą ir raumenų mėšlungį, jeigu tai pajusite, nevairuokite ir nevaldykite mechanizmų.

Donepezil Orion sudėtyje yra laktozės
[bookmark: _Hlk89942815]Donepezil Orion sudėtyje yra laktozės (laktozės monohidrato pavidalu): 75,4 mg (5 mg tabletėje) ir 150,7 mg (10 mg tabletėje). Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.


3.	Kaip vartoti Donepezil Orion

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Jums skiriamo vaisto stiprumas gali būti keičiamas. Tai priklausys nuo to, kiek laiko Jūs vartojate šį vaistą ir ką rekomenduos Jūsų gydytojas. Įprastai gydymas pradedamas viena donepezilo hidrochlorido 5 mg doze kiekvieną vakarą. Po mėnesio gydytojas gali Jums paskirti gerti 10 mg dozę kiekvieną vakarą. Didžiausia rekomenduojama dozė yra 10 mg kiekvieną vakarą.

Donepezil Orion tabletę vartokite per burną, užgerdami vandeniu, vakare, prieš eidami miegoti.

Kokia Donepezil Orion vartojimo trukmė?
Jūs privalote visada vykdyti gydytojo ar vaistininko nurodymus, kaip ir kada vartoti vaisto. Nekeiskite dozės, prieš tai nepasitarę su gydytoju. Gydytojas arba vaistininkas Jums patars, kiek laiko vartoti paskirtas tabletes. Jums reikės periodiškai lankytis pas gydytoją, kad jis galėtų peržiūrėti gydymą ir įvertinti Jūsų simptomus.

Ką daryti pavartojus per didelę Donepezil Orion dozę
Nevartokite daugiau tablečių negu Jums rekomenduota vartoti kiekvieną dieną.
Jeigu Jūs išgėrėte daugiau negu reikėjo, nedelsdami kreipkitės į gydytoją. Jeigu negalite su juo susisiekti, iš karto skambinkite greitajai medicinos pagalbai. Visada su savimi į ligoninę pasiimkite tablečių ir pakuotę, taip gydytojas greičiau supras, ką Jūs vartojote. Perdozavimo simptomai yra šie: šleikštulys ir noras vemti, seilėtekis, prakaitavimas, lėtas širdies ritmas, žemas kraujospūdis (atsistojus pasireiškia lengvas svaigimas ar svaigulys), kvėpavimo sutrikimas, sąmonės netekimas ir traukuliai arba konvulsijos. 

Pamiršus pavartoti Donepezil Orion
Jei pamiršote pavartoti vaisto, kitą dieną įprastu laiku išgerkite vieną tabletę. Negalima vartoti dvigubos dozės, norint kompensuoti praleistą dozę. Jei ilgiau, kaip savaitę užmiršote vartoti vaistą, prieš pradedant jo vėl vartoti, pasitarkite su gydytoju.

Nustojus vartoti Donepezil Orion
Nenutraukite vaisto vartojimo, nebent taip patars Jūsų gydytojas. Nustojus vartoti Donepezil Orion, donepezilo sukeltas gydomasis poveikis palaipsniui mažės.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką. 


[bookmark: _Toc129243142][bookmark: _Toc129243267]4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. 
Yra pranešimų apie pasireiškusį toliau išvardytą šalutinį poveikį pacientams, vartojantiems Donepezil Orion.

Sunkus šalutinis poveikis
Jeigu Jums pasireiškė toliau nurodytas sunkus šalutinis poveikis, privalote nedelsiant kreiptis į gydytoją, nes Jums gali prireikti neatidėliotinos medicininės pagalbos. 
· [bookmark: _Hlk89942959]Kepenų pažeidimas, pvz., hepatitas. Hepatito simptomai yra šie: šleikštulys ar noras vemti, apetito nebuvimas, bendra bloga savijauta, karščiavimas, niežulys, odos ir akių pageltimas, tamsi šlapimo spalva (gali pasireikšti rečiau kaip 1 iš 1 000 asmenų).
· [bookmark: _Hlk89942974]Skrandžio ar dvylikapirštės žarnos opa, kurios simptomai yra tokie: skrandžio skausmas ir tarp bambos ir krūtinkaulio atsiradęs diskomforto (nevirškinimo) pojūtis (gali pasireikšti rečiau kaip 1 iš 100 asmenų).
· Kraujavimas į skrandį ar žarnyną, todėl išmatos tampa juodos, lyg degutas, arba dėl akivaizdaus kraujavimo iš tiesiosios žarnos (gali pasireikšti rečiau kaip 1 iš 100 asmenų).
· Traukuliai arba konvulsijos (gali pasireikšti rečiau kaip 1 iš 100 asmenų).
· [bookmark: _Hlk89942996]Karščiavimas su raumenų sąstingiu, prakaitavimas arba sąmonės sutrikimas (tai vadinama piktybiniu neurolepsiniu sindromu) (gali pasireikšti rečiau kaip 1 iš 10 000 asmenų).
· Raumenų silpnumas, jautrumas ar skausmas, ypač jei tuo pat metu pasireiškia bloga bendroji savijauta ar karščiavimas arba patamsėja šlapimas. Tokį poveikį gali sukelti nenormalus raumenų irimas, kuris gali būti pavojingas gyvybei ir sukelti inkstų sutrikimų (tokia būklė vadinama rabdomiolize) (gali pasireikšti rečiau kaip 1 iš 10 000 asmenų).
[bookmark: _Hlk89943016]
Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· viduriavimas;
· galvos skausmas;
· pykinimas.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· peršalimas;
· nuovargis;
· apetito praradimas;
· haliucinacijos (matymas ar girdėjimas dalykų, kurių realiai čia nėra);
· susijaudinimas;
· agresyvus elgesys;
· apalpimas;
· svaigulys;
· vėmimas;
· nemiga (sunkumas užmigti);
· nemalonūs pilvo pojūčiai;
· išbėrimas;
· niežulys;
· raumenų mėšlungis;
· nekontroliuojamas šlapinimasis;
· skausmas;
· nelaimingas atsitikimas (pacientai gali būti labiau linkę kristi ir atsitiktinai susižaloti);
· neįprasti sapnai, įskaitant košmarus.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· retas širdies ritmas;
· padidėjęs seilių išsiskyrimas.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· judėjimo sutrikimai, pavyzdžiui, drebulys ar tremoras, raumenų sustingimas arba nevalingi judesiai, įprastai, ypač veido srities arba liežuvio, tačiau gali būti ir galūnių.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis): 
· elektrokardiogramoje matomi širdies aktyvumo pakitimai, vadinami pailgėjusiu QT intervalu;
· greitas, nereguliarus širdies plakimas, alpulys – tai gali būti gyvybei pavojingo sutrikimo, vadinamo verpstine skilvelių tachikardija (Torsade de Pointes), simptomai.

Pranešimas apie šalutinį poveikį
[bookmark: _Hlk89943202]Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


[bookmark: _Toc129243143][bookmark: _Toc129243268]5.	Kaip laikyti Donepezil Orion

Šį vaistą laikykite vaikams nepastebimoje ir nepasiekiamoje vietoje.

Ant lizdinės plokštelės ir dėžutės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 30 C temperatūroje.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


[bookmark: _Toc129243144][bookmark: _Toc129243269]6.	Pakuotės turinys ir kita informacija

Donepezil Orion sudėtis
· Veiklioji medžiaga yra donepezilo hidrochloridas. 
5 mg. Kiekvienoje plėvele dengtoje tabletėje yra 5 mg donepezilo hidrochlorido, atitinkančio 4,56 mg donepezilo.
10 mg. Kiekvienoje plėvele dengtoje tabletėje yra 10 mg donepezilo hidrochlorido, atitinkančio 9,12 mg donepezilo.

· Pagalbinės medžiagos yra:
Tabletės šerdis
Laktozė monohidratas, kukurūzų krakmolas, hidroksipropilceliuliozė, mikrokristalinė celiuliozė, magnio stearatas.
Tabletės plėvelė
Hipromeliozė, titano dioksidas, propilenglikolis, talkas.

Donepezil Orion išvaizda ir kiekis pakuotėje
5 mg. Baltos, apvalios, apie 7,5 mm diametro plėvele dengtos tabletės.
10 mg. Baltos, apvalios, apie 9,3 mm diametro plėvele dengtos tabletės, kurių vienoje pusėje yra laužimo vagelė. Tabletę galima padalyti į lygias dozes.

Pakuotėse yra 14, 28, 56, 84, 98 ir 112 tablečių (vienoje lizdinėje plokštelėje jų yra 14).
Gali būti tiekiamos ne visų dydžių pakuotės.

Registruotojas
Orion Corporation
Orionintie 1
FI-02200 Espoo
Suomija

Gamintojas
Orion Corporation, Orion Pharma
Orionintie 1
FI-02200 Espoo
Suomija

Jeigu apie šį vaistą norite sužinoti daugiau, kreipkitės į vietinį registruotojo atstovą:
UAB „ORION PHARMA“
Kubiliaus g. 6
LT-08234 Vilnius, Lietuva
Tel. + 370 5 2769 499
El. paštas: info@orionpharma.lt

[bookmark: _Hlk89943376]Šis vaistas Europos ekonominės erdvės valstybėse narėse registruotas tokiais pavadinimais:

Suomija	Neperion 5 mg tabletti, kalvopäällysteinen 
Suomija	Neperion 10 mg tabletti, kalvopäällysteinen
Lietuva	Donepezil Orion 5 mg plėvele dengtos tabletės
Lietuva	Donepezil Orion 10 mg plėvele dengtos tabletės
Lenkija	Doneprion 5 mg tabletki powlekane
Lenkija	Doneprion 10 mg tabletki powlekane

Šis pakuotės lapelis paskutinį kartą peržiūrėtas 2022-01-27.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

